Novi Sad

Novi Sad esas la chef-urbo dil autonoma regiono Voivodina, en Serbia. Segun demogafiala kontado dil yaro 2011, ol havis  habitanti. Lua tota surfaco esas 129,7 km².

 Geografio 
Jacanta apud la du rivi di Danubio, la reliefo di Novi Sad esas plana. Parto ek lua tereno havas aluvional origino. Lua mezavalora altitudo varias de 80 til 83 metri.

La klimato dil urbo esas humida subtropikala (Cfa segun la klimatala klasifikuro da Köppen), ma ol jacas an la "frontiero" kun la klimato humida kontinentala (Dfa). La mezavalora temperaturo en januaro (vintro) esas 0,7°C, kontre ke la mezavalora temperaturo en julio (somero) esas 22,5°C. De decembro til februaro, la mezavalora minima temperaturi esas infre 0°C, e povas nivar dum kelka dii. La minima temperaturo ulafoye enrejistrita en Novi Sad esis −30.7 °C ye la 24ma di januaro 1963, kontre ke la maxima temperaturo enrejistrita esis 41.6 °C ye la 24ma di julio 2007. Vento nomizita lokale Košava suflas dum autuno e vintro, ordinare kun rapideso de 25 til 43 km/h, ma kelka ventofrapi povas atingar 130 km/h.

La mezavalora yarala pluvo-quanto esas 675,8 mm, e la maxim pluvoza monato esas junio, kun mezavalore 92,2 mm. Ne existas sezono o mem monato komplete sika. Omnayare nivas ordinare dum 22 dii.

 Referi 

Kategorio:Urbi en Serbia